റോഡ് അരികിലെ മരം അപകടഭീഷണിയാകുന്നു എകരൂല് : എസ്റ്റേറ്റ്മുക്ക്കക്കയം റോഡില് തലയാട് പടിക്കല്വയല് ഭാഗത്ത് റോഡിലേക്ക് തൂങ്ങി നില്ക്കുന്ന ആഞ്ഞിലിമരം യാത്രക്കാര്ക്ക് അപകട ഭീഷണിയാകുന്നു. കഴിഞ്ഞദിവസം ഇതിന്റെ ഒരു കൊമ്ബ് റോഡിലേക്ക് ഒടിഞ്ഞുവീണ് യാത്രക്കാര്ക്ക് പരിക്കേറ്റിരുന്നു. റോഡരികിലായി ഉള്ള ഈ മരത്തിന്റെ അടിഭാഗത്തെ മണ്ണ് ശക്തമായ മലവെള്ളപ്പാച്ചിലില് ഒലിച്ചുപോയത് അപകടത്തിനുള്ള സാധ്യതകള് കൂട്ടുന്നു. പൊതുമരാമത്ത് വകുപ്പ് റോഡിലൂടെയുള്ള വൈദ്യുതലൈന് മരത്തിന്റെ ചുവട്ടിലൂടെയാണ് പോവുന്നത്. പൊതുമരാമത്തിലും മറ്റു ബന്ധപ്പെട്ട വിഭാഗങ്ങളിലെ ഉദ്യോഗസ്ഥര്ക്കും പ്രദേശവാസികള് പരാതി നല്കിയിരുന്നു.The post റോഡ് അരികിലെ മരം അപകടഭീഷണിയാകുന്നു first appeared on MalayalamExpressOnline.